**מקרה א**

חני ירדה מההסעה ובאה ללכת לביתה והנה היא ראתה מטבעות של עשר שקל מפוזרות על המדרכה.

היא מתלבטת, האם תעשה עליהם השבת אבידה???

אחרי כמה דקות היא הגיעה לביתה פורסת את הכיכר לחם שאימה קנתה במאפיית חנה בשכונת חב"ד. והנה הופתעה לגלות שם מטבעות של זהב.

היא מתלבטת, האם תעשה עליהם השבת אבידה???

ממשנה א:

"מצא מעות מפוזרות... הרי אלו שלו... כל שיש בו שינוי חייב להכריז כיצד ... מצא כיכר ובתוכו מעות"

**מקרה ב**

אסתי קנתה ספרים לכבוד דידן נצח במכירה הגדולה של ה' טבת והנה בחוץ היא רואה מחוץ לחנות ספר שנשכח בצד. ספר חדש לגמרי. בלי שום סימנים!

היא מתלבטת, האם תעשה עליו השבת אבידה???

ממשנה א:

"כל כלי אנפוריא – אינו חייב להחזיר".

**מקרה ג**

שירה שיחקה עם אחיותיה בגינה השכונתית. לפתע היא ראתה מתחת לספסל 5 מטבעות של חמישה שקלים מסודרים בערימה.

היא מתלבטת, האם תעשה עליהם השבת אבידה???

ממשנה ב:

"מצא... ציבורי מעות... שלושה מטבעות זה על גב זה... הרי אלו חייב להחזיר"

**מקרה ד**

שמעון הלך לשחק כדור עם חבריו פתאום הכדור התגלגל והוא רץ אחריו עד שהגיע לחומה גבוהה של בית שעצרה את הכדור. החומה היתה חדשה ומשהו ניצנץ לו מהחומה בחלק החיצוני שלה. הוא התקרב וגילה – מטמון זהב!! לא היה עליו שום סימנים.

הוא מתלבט, האם יעשה על זה השבת אבידה???

ממשנה ג:

 "מצא בכותל חדש מחציו ולפנים שלו"

**מקרה ה**

שושי הסתובבה בקניות בביג. פתאום היא מרגישה שרגליה דורכות על משהו במתחם החניה. היא מסתכלת ורואה- עגילי פנינה קטנות. יש מלא כאלה בחנויות ואין עליהם שום סימן.

היא מתלבטת, האם תעשה עליהם השבת אבידה???

ממשנה ד:

"מצא בחנות- הרי אלו שלו"

**מקרה ו**

שרה טסה לרבי ל770 לכבוד חנוכה, היא ממש מתרגשת ועכשיו היא הולכת להחליף את הכסף שלה לדולרים ואפילו למטבעות קטנות של דולרים בשביל שתוכל להסתדר שם בקלות. היא הגיעה לחלפן הכספים והנה פתאום רואה על הרצפה שטר של 50 שח על הרצפה, קרובים לד שבו עומדים הלקוחות.

היא מתלבטת, האם תעשה עליהם השבת אבידה???

ממשנה ד:

"לפני השולחני- הרי אלו שלו"

**מקרה ז**

חיים היה בבידוד והזמין משלוח פירות הישר לבית מחברת ויקטורי. כשפתח את החבילה נדהם לגלות שטר של עשרים שקלים.

הוא מתלבט, האם יעשה עליהם השבת אבידה???

ממשנה ד:

"ששילח לו חברו פירות ומצא בהן מעות הרי אלו שלו"

**מקרה** **ח**

שירה הייתה במלון קורונה עם משפחתה, כשהיא פתחה את הארון גילתה לתדהמתה שמלה של אישה. היא הבינה שבטח השמלה נשכחה שם ע"י הדיירים הקודמים שבטח כבר החלימו וחזרו לביתם.

היא מתלבטת, האם תעשה עליה השבת אבידה???

ממשנה ה:

"מה שמלה מיוחדת שיש לה סימנים ויש לה תובעים, אף כל דבר שיש בו סימנים ויש לו תובעים- חייב להכריז"